**๑๖**

**ส่วนที่ ๓**

**ผลการพัฒนาท้องถิ่นในปีที่ผ่านมา**

**\*\*\*\*\*\*\*\*\*\*\*\*\*\*\*\*\*\*\*\***

**๓.๑ การดำเนินงานการพัฒนาตามนโยบายขององค์การบริหารส่วนตำบลนาใน**

มีการดำเนินการพัฒนาตามยุทธศาสตร์การพัฒนา ๕ ด้าน ผลการดำเนินการตามนโยบายการพัฒนาขององค์การบริหารส่วนตำบลนาใน สามารถจำแนกตามยุทธศาสตร์ ได้ดังนี้

|  |  |  |  |  |  |  |
| --- | --- | --- | --- | --- | --- | --- |
| ยุทธศาสตร์ | แผนพัฒนาฯ | | ข้อบัญญัติ | | การเบิกจ่าย | |
| โครงการ | งบประมาณ | โครงการ | งบประมาณ | โครงการ | งบประมาณ |
| ๑. ๓. ยุทธศาสตร์การพัฒนาทรัพยากรมนุษย์ | ๕๕ | ๒๔,๓๖๖,๖๐๐ | ๔๓ | ๘,๖๙๗,๙๑๙ | ๔๓ | ๖,๙๙๑,๘๕๗ |
| ๒. ยุทธศาสตร์การจัดการธรรมชาติและสิ่งแวดล้อม | ๖ | ๑๒๔,๖๐๐ | ๓ | ๕๐,๐๐๐ | ๓ | ๕๐,๐๐๐ |
| ๓. ยุทธศาสตร์การพัฒนาอุตสาหกรรมและการเกษตร | ๔๐ | ๑๑,๕๓๐,๐๐๐ | ๒๓ | ๙,๙๘๕,๑๓๔ | ๒๓ | ๙,๓๑๙,๔๑๔ |
| ๔. ยุทธศาสตร์การพัฒนาการท่องเที่ยว | ๖ | ๒๑๕,๐๐๐ | ๔ | ๑๔๕,๐๐๐ | ๔ | ๘๐,๐๐๐ |
| ๕. ยุทธศาสตร์บ้านเมืองน่าอยู่ | ๑๑ | ๑,๑๔๘,๐๐๐ | ๔ | ๒,๐๐๐,๐๐๐ | ๔ | ๒๐๐,๐๐๐ |
| รวม | **๑๑๘** | **๓๗,๖๕๔,๒๐๐** | **๗๗** | **๒๐,๘๗๘,๐๕๓** | **๗๗** | **๑๖,๖๔๑,๒๗๑** |
| คิดเป็นร้อยละ | **๑๐๐** | **๑๐๐** | **๖๕.๒๕** | **๖๐.๗๖** | **๖๕.๒๕** | **๔๔.๑๙** |

**๓.๒ การประเมินผลของแผนพัฒนาท้องถิ่นสี่ปีที่ผ่านมาขององค์การบริหารส่วนตำบลนาใน**

**การดำเนินงานด้านเศรษฐกิจ**

มีการสนับสนุนกลุ่มองค์กรอาชีพ เพื่อพัฒนารายได้กลุ่ม และพัฒนาอาชีพเสริมสำหรับราษฎรอย่างน้อยหมู่บ้านละ ๑ กลุ่ม โดยตั้งงบประมาณฝึกอบรมอาชีพ พัฒนากลุ่ม และรวมกลุ่มผลิตภัณฑ์ชุมชน พัฒนาผลิตภัณฑ์ชุมชนสู่การสร้างมูลค่า เพื่อเป็นการลดปัญหาการว่างงานและส่งเสริมรายได้ของราษฎร

**การดำเนินงานด้านสังคม**

มีการส่งเสริมกิจกรรมนันทนาการอย่างต่อเนื่อง ได้แก่ การสนับสนุนอุปกรณ์กีฬาให้กับหมู่บ้าน การจัดการแข่งขันกีฬาในระดับตำบล และกีฬาเยาวชน เพื่อให้เยาวชนและประชาชนทั่วไปได้รู้จักใช้เวลาว่างให้เกิดประโยชน์ห่างไกลยาเสพติด และสร้างความสามัคคีสมานฉันท์ในตำบล มีการส่งเสริมและสนับสนุนให้ราษฎรในตำบลตระหนักถึงพิษภัยยาเสพติด รวมถึงสนับสนุน งบประมาณให้กับหน่วยงานในการดำเนินการด้านการปองกันและปราบปรามยาเสพติด ได้แก่จัดการอบรมและสร้างเครือข่ายพลังแผ่นดิน สนับสนุนการดำเนินงาน ศตส.อำเภอโพนสวรรค์ มีการส่งเสริมและสนับสนุนกิจกรรมเกี่ยวกับเด็กและเยาวชน เพื่อให้ทุกฝ่ายตระหนักถึงความสำคัญของเด็กและเยาวชน ซึ่งจะเป็นพลังที่สำคัญของท้องถิ่นและของประเทศ โดยสนับสนุนทั้งด้านกิจกรรมเพื่อเสริมสร้างทักษะ เช่น กีฬา ฝึกอาชีพ สนับสนุนทุนการศึกษา และสนับสนุนกิจกรรมด้านสังคมและอบรมคุณธรรมจริยธรรมเพื่อการดำรงชีวิตที่เหมาะสมกับวัย

๑๗

**การดำเนินงานด้านโครงสร้างพื้นฐาน**

มีการก่อสร้างปรับปรุงและซ่อมแซม ถนนคอนกรีตไร้ฝุ่น ให้อยู่ในสภาพที่ใช้งานได้สะดวก ปลอดภัยสำหรับผู้สัญจรไปมา มีการดำเนินการสนับสนุนงบประมาณขยายเขตบริการไฟฟ้าสาธารณะภายในหมู่บ้าน และติดตั้งไฟกิ่งให้มีแสงสว่างอย่างเพียงพอในเวลากลางคืน มีการดำเนินการขยายเขตประปา หมู่บ้านที่ขาดแคลนน้ำบริโภค อุปโภคอย่างทั่วถึง มีการปรับปรุงหอกระจายข่าวของหมู่บ้าน เพื่อให้การประชาสัมพันธ์เกี่ยวกับข่าวสารบ้านเมือง เรื่องต่าง ๆ ที่ประชาชนควรรู้ ให้เป็นไปอย่างรวดเร็ว และทันสมัย

**การดำเนินงานด้านแหล่งน้ำ**

มีการก่อสร้างฝายต้นน้ำลำธาร ขุดลอกคลองธรรมชาติ ขุดลอกห้วย หนอง บึง เพื่อให้มีน้ำเพียงพอ

สำหรับการเกษตรกรรม

**การดำเนินงานด้านสาธารณสุข**

มีการดำเนินการโครงการป้องกันการแพร่ระบาดของโรคไข้เลือดออก โดยการพ่นหมอกควันกำจัดแหล่งเพาะพันธุ์ยุงในตำบล โดยความร่วมมือกับภาคส่วนที่เกี่ยวข้อง ได้แก่ อสม. โรงพยาบาลส่งเสริมสุขภาพชุมชนตำบลนาใน มีการสนับสนุนงบประมาณและจัดซื้อทรายอเบท และจัดอบรมให้ความรู้แก่ อสม. ประชาชน ให้ความรู้ด้านสาธารณสุขต่างๆ

**การดำเนินงานด้านการเมือง การบริหาร**

มีการส่งเสริมและสนับสนุนให้พนักงาน ลูกจ้าง คณะผู้บริหาร และ สมาชิกสภามีความรู้ในด้านการปกครองและด้านกฎหมาย จัดอบรมให้ความรู้กับผู้นำชุมชนทุกกลุ่ม เพื่อเสริมสร้างความเข้มแข็งของผู้นำชุมชน และส่งเสริมให้มีบทบาทในการเข้ามามีส่วนร่วมในการพัฒนาชุมชนท้องถิ่นมากยิ่งขึ้น มีการจัดประชุมประชาคมตำบลสัญจรเป็นประจำทุกปี เพื่อเป็นเวทีให้ประชาชนมีส่วนร่วมในการแสดงความคิดเห็นในกิจการอบต. ร้องเรียนร้องทุกข์ และรับทราบข้อมูลข่าวสารที่สำคัญ มีการจัดกิจกรรม ๕ ส เพื่อบริหารจัดการพื้นที่บริการของ อบต. ให้เกิดความพึงพอใจที่ดีแก่ประชาชนที่รับบริการ

**การดำเนินงานด้านการศึกษา ศาสนา และวัฒนธรรม**

มีการจัดบริการศูนย์พัฒนาเด็กเล็ก สนับสนุนอุปกรณ์การเรียนการสอนแก่โรงเรียนในพื้นที่ เพื่อเพิ่มพูนทักษะในการเรียนการสอน อีกทั้งสนับสนุนอาหารเสริมนมและอาหารกลางวันให้กับเด็กในวัยเรียนอย่างทั่วถึง มีการสงเสริมและสนับสนุนงบประมาณจัดงานพิธีกรรมทางศาสนา งานรัฐพิธีและประเพณีวัฒนธรรมท้องถิ่น โดยเน้นการมีส่วนร่วมของประชาชนในท้องถิ่น

**การดำเนินงานด้านทรัพยากรธรรมชาติและสิ่งแวดล้อม**

มีการดำเนินการรณรงค์ให้ราษฎรรักษาความสะอาดในหมู่บ้าน ส่งเสริมการปลูกต้นไม้ทำความสะอาดพื้นที่ถนนในหมู่บ้าน ตามโครงการถนนไร้ฝุ่น มีการส่งเสริมให้ประชาชนคัดแยกขยะ ลดโลกร้อน และการทำปุ๋ยหมักชีวภาพ เพื่อลดปริมาณขยะและน้ำเน่าเสียจากครัวเรือน

**การดำเนินงานพัฒนาตามแผนพัฒนาเศรษฐกิจและสังคมแห่งชาติ**

การพัฒนาประเทศในระยะแผนพัฒนาฯ ฉบับที่ ๑๑ มีแนวคิดที่มีความต่อเนื่องจากแนวคิดของแผนพัฒนาฯ ฉบับที่ ๘-๑๐ โดยยังคงยึดหลัก “ปรัชญาของเศรษฐกิจพอเพียง” และ “คนเป็นศูนย์กลางของการพัฒนา” รวมทั้ง “สร้างสมดุลการพัฒนา” ในทุกมิติ และขับเคลื่อนให้บังเกิดผลในทางปฏิบัติที่ชัดเจนยิ่งขึ้น

๑๘

ในทุกระดับ เพื่อให้การพัฒนาและบริหารประเทศเป็นไปบนทางสายกลาง เชื่อมโยงทุกมิติของการพัฒนาอย่างบูรณาการ ทั้งคน สังคม เศรษฐกิจ สิ่งแวดล้อมและการเมือง โดยมีการวิเคราะห์อย่าง **“มีเหตุผล”**

และใช้หลัก “**ความพอประมาณ**” ให้เกิดความสมดุลระหว่างมิติทางวัตถุกับจิตใจของคนในชาติ ความสมดุลระหว่างความสามารถในการพึ่งตนเองกับการแข่งขันในเวทีโลก ความสมดุลระหว่างสังคมชนบทกับเมืองเตรียม **“ระบบภูมิคุ้มกัน”** ด้วยการบริหารจัดการความเสี่ยงให้เพียงพอพร้อมรับผลกระทบจากการเปลี่ยนแปลงทั้งภายนอกและภายในประเทศ ทั้งนี้ การขับเคลื่อนกระบวนการพัฒนาทุกขั้นตอนต้องใช้ “ความรอบรู้” ในการพัฒนาด้านต่างๆ ด้วยความรอบคอบ เป็นไปตามลำดับขั้นตอน และสอดคล้องกับวิถีชีวิตของสังคมไทย รวมทั้งเสริมสร้างศีลธรรมและสำนึกใน “คุณธรรม” จริยธรรมในการปฏิบัติหน้าที่และดำเนินชีวิตด้วย “ความเพียร” จะเป็นภูมิคุ้มกันที่ดีให้พร้อมเผชิญการเปลี่ยนแปลงที่เกิดขึ้นทั้งในระดับปัจเจก ครอบครัวชุมชน สังคม และประเทศชาติ

การกำหนดทิศทางและยุทธศาสตร์การพัฒนาประเทศในระยะของแผนพัฒนาฯ ฉบับที่ ๑๑ จึงต้องเร่งสร้างภูมิคุ้มกันเพิ่มขึ้นในมิติการพัฒนาด้านต่างๆ เพื่อป้องกันปัจจัยเสี่ยงที่สังคมไทยต้องเผชิญ และเสริมรากฐานของประเทศด้านต่างๆ ให้เข้มแข็ง ควบคู่ไปกับการให้ความสำคัญกับการพัฒนาคนและสังคมไทยให้มีคุณภาพ ก้าวทันต่อการเปลี่ยนแปลง มีโอกาสเข้าถึงทรัพยากรและได้รับประโยชน์จากการพัฒนาเศรษฐกิจและสังคมอย่างเป็นธรรม รวมทั้งสร้างโอกาสทางเศรษฐกิจด้วยฐานความรู้ เทคโนโลยีและนวัตกรรม และความคิดสร้างสรรค์บนพื้นฐานการผลิตและการบริโภคที่เป็นมิตรต่อสิ่งแวดล้อมนำไปสู่การพัฒนาประเทศที่มั่นคงและยั่งยืน

การพัฒนาประเทศในระยะแผนพัฒนาฯ ฉบับที่ ๑๑ จะเป็นการสร้างภูมิคุ้มกันในมิติต่างๆให้แก่ ปัจเจก ครอบครัว ชุมชน สังคม และประเทศ โดยใช้แนวคิดและทิศทางการพัฒนาประเทศสู่ความยั่งยืนตามหลักปรัชญาของเศรษฐกิจพอเพียงต่อเนื่องจากแผนพัฒนาฯ ฉบับที่ ๑๐ พร้อมทั้งขยายการนาทุนของประเทศที่มีศักยภาพจาก ๓ ทุน ทั้งทุนสังคม ทุนเศรษฐกิจ และทุนทรัพยากรธรรมชาติและสิ่งแวดล้อม เป็น ๖ ทุน ได้แก่ ทุนมนุษย์ ทุนสังคม ทุนกายภาพ ทุนทางการเงิน ทุนทรัพยากรธรรมชาติและสิ่งแวดล้อม และทุนทางวัฒนธรรมมาใช้ประโยชน์อย่างบูรณาการและเกื้อกูลกัน โดยเฉพาะการสร้างฐานทางปัญญาเพื่อเป็นภูมิคุ้มกันให้กับคนและสังคมไทยเป็นสังคมที่มีคุณภาพ ก้าวสู่สังคมและเศรษฐกิจสีเขียวที่มีแบบแผนการผลิตและบริโภคอย่างยั่งยืนและเป็นมิตรต่อสิ่งแวดล้อม โดยนำความรู้และจุดแข็งของอัตลักษณ์ไทยมาปรับโครงสร้างเศรษฐกิจบนฐานนวัตกรรมที่เข้มแข็ง เชื่อมโยงกับเศรษฐกิจโลกและเศรษฐกิจในภูมิภาคอย่างรู้เท่าทัน สร้างความยั่งยืนของภาคเกษตรและความมั่งคั่งด้านอาหาร และพลังงาน รวมทั้งการจัดการทรัพยากรธรรมชาติและสิ่งแวดล้อม

อย่างยั่งยืน ควบคู่ไปกับการเสริมสร้างระบบธรรมาภิบาลและความสมานฉันท์ในทุกภาคส่วนและทุกระดับ

เป็นฐานการพัฒนาประเทศที่มั่นคงและสมดุล มุ่งสู่การอยู่ร่วมกันในสังคมอย่างมีความสุขและเป็นธรรม

ทำให้องค์การบริหารส่วนตำบลนาใน ได้รับผลกระทบต่อการบริหารจัดการองค์กรและพัฒนาท้องถิ่นตามหลักการข้างต้น โดยกำหนดนโยบายและยุทธศาสตร์การพัฒนาที่สอดคล้องกับการแก้ไขปัญหาของรากฐานให้เกิดรากฐานที่มั่นคง เท่าเทียมกัน และมุ่งความสามัคคี สมานฉันท์ มากกว่าแก้ไขปัญหาโดยแนวคิดขององค์กรอย่างเดียว การดาเนินโครงการ กิจกรรม ด้านการพัฒนาชุมชนและสังคม จึงเป็นนโยบายหลักที่มีความสอดคล้องต่อการสร้าง “ประชาชนมีคุณภาพชีวิตที่ดี และท้องถิ่นอยู่เย็นเป็นสุข”

**การดำเนินงานการพัฒนาตามนโยบายริเริ่มของท้องถิ่น**

นำหลักและแนวคิดของแผนพัฒนาเศรษฐกิจและสังคมแห่งชาติ ฉบับที่ ๑๑ แผนยุทธศาสตร์การพัฒนาจังหวัด แผนยุทธศาสตร์การพัฒนาอำเภอ และนโยบายสำคัญของรัฐบาล โดยยึดแนวพระราชดำริเศรษฐกิจพอเพียง และเศรษฐกิจชุมชนพึ่งตนเอง มาเป็นกรอบและแนวทางในการกำหนดนโยบายของท้องถิ่น

๑๙

โดยมีความสัมพันธ์สอดคล้องกับอำนาจหน้าที่ ภารกิจขององค์การบริหารส่วนตำบล และปัญหา ความต้องการ โครงการพัฒนาที่ประชาชนมีส่วนร่วมเสนอความคิดเห็นผ่านเวทีประชาคมท้องถิ่น ซึ่งนำมาเป็นข้อมูลในการวิเคราะห์เพื่อกำหนดวิสัยทัศน์ พันธกิจ และจุดมุ่งหมายการพัฒนา ทั้งนี้ ได้ผ่านกระบวนการจัดทำแผนยุทธศาสตร์การพัฒนาแล้ว ซึ่งเป็นยุทธศาสตร์การพัฒนาขององค์การบริหารส่วนตำบลนาใน ระยะ ๕ ปี เป็นเครื่องมือกำหนดแนวทางในการจัดทำแผนพัฒนาท้องถิ่นสี่ปี และแผนการดำเนินงาน นำไปสู่การปฏิบัติตามลำดับ เพื่อมุ่งพัฒนาให้ครอบคลุมในทุกๆ ด้าน ตามแนวทางการพัฒนา ตลอดจนประเมินผลเพื่อนำไปสู่การแก้ไข ปรับปรุงให้มีประสิทธิภาพมากยิ่งขึ้น เป็นไปตามระเบียบกระทรวงมหาดไทย ว่าด้วยการจัดทำและประสานแผนพัฒนาขององค์กรปกครองส่วนท้องถิ่น พ.ศ.๒๕๔๘ ทุกขั้นตอน ดังนั้น การพัฒนาตามนโยบายริเริ่มของท้องถิ่น จึงมีแผนแม่บท และแผนดำเนินงาน รองรับการนำไปปฏิบัติอย่างชัดเจน

**สรุปศักยภาพการพัฒนาองค์การบริหารส่วนตำบลนาใน โดยวิเคราะห์ SWOT**

|  |
| --- |
| จุดแข็ง ( Strength ) |
| ๑. องค์การบริหารส่วนตำบลนาใน มีทรัพยากรธรรมชาติอุดม สมบูรณ์ มีฝนตกชุกตลอดปี เหมาะสำหรับ อาชีพเกษตรกรรม เช่น ข้าว พริก ยางพารา มันสำปะหลัง ฯลฯ  ๒. ประชาชนมีคุณภาพและมีส่วนร่วมในกระบวนการพัฒนาท้องถิ่นทั้งทางด้านโครงสร้างพื้นฐานและคุณภาพชีวิต  ๓. ผู้นำชุมชนมีความสามัคคีร่วมมือกันในการบริหารและและพัฒนาท้องถิ่น  ๔. มีโรงเรียนประถมศึกษา ๔ แห่งและศูนย์พัฒนาเด็กเล็ก ๓ แห่ง สามารถรองรับการเรียนของเด็กนักเรียนได้อย่างเพียงพอ  ๕. ประชาชนในพื้นที่มีวัฒนธรรมประเพณีอันดีงาม ที่ชุมชนร่วมกันอนุรักษ์และสืบสานประเพณีให้คงอยู่สืบไป  ๖. ประชาชนมีความรักในการปกครองในระบอบประชาธิปไตย โดยเฉพาะการในความสนใจในการเลือกตั้ง ไม่ว่าจะเป็นระดับท้องถิ่น หรือระดับประเทศ  ๗. องค์การบริหารส่วนตำบลนาใน มีศักยภาพเพียงพอที่รองรับการบริการสาธารณะและแก้ไขปัญหาความเดือดร้อนของประชาชน |
|  |
| จุดอ่อน (Weak) |
| ๑. ประชาชนหรือเกษตรกรส่วนใหญ่มีภาระหนี้สิน  ๒. ประชาชนในพื้นที่ตำบลนาใน มีรายได้ส่วนใหญ่จากการเกษตรและต้องพึ่งพาธรรมชาติ ซึ่งถือเป็นข้อจำกัดในการสร้างรายได้อีกประการหนึ่ง  ๓. ประชาชนส่วนใหญ่ขาดความรู้ความเข้าใจเกี่ยวกับการใช้ทรัพยากรอย่างถูกต้องเหมาะสม คุ้มค่า  ๔. ประชาชนขาดแหล่งเก็บน้ำเพื่อใช้ในการเกษตร  ๕. ประชาชนเริ่มมีค่านิยมด้านวัตถุนิยมมากขึ้น  ๖. ชุมชนยังขาดแคลนน้ำที่สะอาด (ระบบประปาหมู่บ้าน) เพื่อการอุปโภคและบริโภค  ๗. เกษตรกรส่วนใหญ่ขาดความรู้ความสามารถ ในการใช้เทคโนโลยีด้านการเกษตรด้านการผลิต  ขาดอาชีพเสริม และบางพื้นที่ขาดกรรมสิทธิ์ในที่ดินทำกิน  ๘. การขาดการบูรณาการด้านการป้องกันและบรรเทาสาธารณภัย  ๒๐ |
| โอกาส (Opportunity) |
| ๑. จังหวัดนครพนม สามารถสนับสนุนงบประมาณให้องค์กรปกครองส่วนท้องถิ่น ที่มีแผนงานโครงการตามแนวทางยุทธศาสตร์การพัฒนาจังหวัด และการสร้างความเข้มแข็งของประชาชน ชุมชนและสังคม  ๒. มีเส้นทางคมนาคมที่สะดวก สบายและเหมาะสม สามารถขนส่งสินค้าการเกษตร และ สามารถรองรับการขยายตัวของการลงทุนทางเศรษฐกิจ  ๓. องค์การบริหารส่วนตำบลนาใน มีรายได้เพิ่มขึ้นทุกปีจากการลงทุนด้านการเกษตรของผู้ประกอบการ  เงินภาษีและจากเงินอุดหนุนจากรัฐบาล  ๔. ในระดับหมู่บ้านมีกลุ่มอาชีพที่เข้มแข็ง และสามารถดำเนินกิจการของกลุ่มได้อย่างมีประสิทธิภาพ  ๕. รัฐบาล จังหวัด อำเภอมีนโยบายในการส่งเสริมการค้า การลงทุนและการท่องเที่ยว  ๖. รัฐบาล จังหวัด อำเภอมีนโยบายในการแก้ไขปัญหาความยากจน  ๗. หน่วยงานที่เกี่ยวข้องให้การส่งเสริมสนับสนุนในการส่งเสริมอาชีพให้แก่ประชาชน  ๘ ได้รับการสนับสนุนในด้านงบประมาณ ความร่วมมือ และอื่นๆจากหน่วยงานที่เกี่ยวข้องเพิ่มมากขึ้น  ๙ เด็กและเยาวชนมีโอกาสได้รับการสนับสนุนให้มีโอกาสเข้ารับการศึกษาต่อในระดับที่สูงขึ้น  ๑๐ กรมส่งเสริมการปกครองท้องถิ่นสนับสนุนให้ผู้บริหาร สมาชิกสภา อบต.พนักงานสวนตำบล และพนักงานจ้าง ให้ได้รับการศึกษาในระดับปริญญาตรี และปริญญาโท โดยใช้งบประมาณจากองค์การบริหารส่วนตำบล  ๑๑ องค์กรปกครองส่วนท้องถิ่นได้มีการรวมกลุ่ม สร้างเครือข่าย ทำให้มีการติดต่อ สื่อสาร ประสานงานร่วมกัน และดำเนินกิจกรรม/โครงการร่วมกัน |
|  |
| อุปสรรค ( Threat ) |
| ๑. ขาดบุคลากรเพื่อจัดการด้านผังเมืองและกำหนดเขตในการก่อสร้าง  ๒. องค์การบริหารส่วนตำบลนาใน ไม่มีงบประมาณที่เพียงพอในการพัฒนาทรัพยากรของตำบล  ให้เป็นแหล่งท่องเที่ยว  ๓. การปกครองท้องถิ่นยังไม่เข้มแข็ง ขาดความรู้ความเข้าใจที่ตรงกันในการพัฒนาตำบล เช่น ด้าน การเกษตร , การท่องเที่ยว , การช่วยเหลือสวัสดิการสังคมในพื้นที่ตำบล  ๔. ภัยธรรมชาติซ้ำซาก (ภัยน้ำท่วม , ภัยแล้ง,วาตภัย )  ๕. ภาวะความยากจนและหนี้สินของประชาชนทำให้เป็นอุปสรรคต่อการพัฒนาและประชาชน  ตกเป็นเหยื่อของนายทุน  ๖. ราคาพืชผลการเกษตรตกต่ำ  ๗. ขาดการบูรณาการแผนงาน/โครงการร่วมกับหน่วยงานที่เกี่ยวข้อง  ๘. ค่าครองชีพมีแนวโน้มเพิ่มสูงขึ้น ทำให้ประชาชนมีรายได้ไม่เพียงพอกับรายจ่าย |